stanford-oval/wikipedia huggingface dataset:
Mikronesialaiset kielet

Mikronesialaisten kielten puhuma-alue
Mikronesialaiset kielet ovat austronesialaisen kielikunnan oseanialaisten kielten ryhmään kuuluva, Mikronesiassa puhuttava kieliryhmä. Siihen kuuluu noin kaksikymmentä kieltä, joita ovat muun muassa nauru, kiribati, kosrae sekä marshalli. Mikronesialaiset kielet jakautuvat edelleen kahteen kieliryhmään, joista toiseen kuuluu ainoastaan nauru ja toiseen kuuluvat kaikki muut ryhmän kielet.
Kieliryhmään kuuluu 20 kieltä:
Varsinaiset mikronesialaiset kielet:
kiribatin kieli
kosraen kieli
marshallin kieli
Pohnpein-Chuukin kielet:
Pohnpeilaiset kielet:
mokin kieli
pingelapin kieli
pohnpein kieli
Chuukilaiset kielet:
chuukin kieli
karoliinin kieli
mapian kieli
mortlockin kieli
namonuiton kieli
pááfangin kieli
puluwatin kieli
satawalin kieli
sonsorolin kieli
tanapagin kieli
tobin kieli
ulithin kieli
woleain kieli
Naurun kieli
Miguel Cabrera

| Miguel Cabrera |
| --- | --- |
 Miguel Cabrera vuonna 2013.
Henkilötiedot
Koko nimi:  José Miguel Cabrera Torres
Syntynyt: 18. huhtikuuta 1983 (ikä 41) Maracay, Venezuela
Kansalaisuus:   Venezuela
Baseballpelaaja
Pelipaikka:  Kolmosvahti
Pituus:  193 cm
Paino:  109 kg
Lyöntipuoli:  oikea
Heittokäsi:  oikea
Nyk. joukkue:  Detroit Tigers
Sarja:  MLB
Pelaajaura
Seurajoukkueet
2003–2007 2008–:  Florida Marlins Detroit Tigers
José Miguel Cabrera Torres (s. 18. huhtikuuta 1983 Maracay) on venezuelalainen baseballpelaaja, joka pelaa tällä hetkellä MLB-liigan Detroit Tigersissa. Hänen pelipaikkansa on kolmosvahti.
Ensimmäisen ammattilaissopimuksensa 16-vuotiaana vuonna 1999 solminut Cabrera voitti tulokaskaudellaan 2003 Florida Marlinsissa pelatessaan World Seriesin. Hänestä on tullut yksi baseballin vaarallisimmista lyöjistä, ja Cabreran kahdeksanvuotisen, vuoteen 2015 yltävän sopimuksen arvo on 152,3 miljoonaa dollaria.
Aiheesta muualla

Kuvia tai muita tiedostoja aiheesta Miguel Cabrera Wikimedia Commonsissa
Basileios

Basileios (kreik. Βασίλειος) on kreikkalainen nimi. Se on johdettu kreikan sanasta basileus, joka tarkoittaa kuningasta. Tätä nimeä kantoivat muun muassa:
Basileios Suuri (n. 330–379), kreikkalainen itäisen kirkon kirkkoisä
Basileios I (811–886), Bysantin keisari 867–886
Basileios II Bulgaroktonos (958-1025), Bysantin keisari 976–1025.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Basileios”, voi hakea sivunnimihaulla, laajalla sivunnimihaulla tai tekstihaulla.
Michael Wolgemut

Albrecht Dürerin maalaama muotokuva Michael Wolgemutista.
Luurankojen tanssi, Schedel’sche Weltchronik sivu 261, vuodelta 1493.
Michael Wolgemut (myös Wohlgemut tai Wohlgemuth) (1434–1519) oli saksalainen taidemaalari ja puupiirtäjä. Hän asui Nürnbergissä ja sai siellä taidekasvatusta isältään ja Hans Pleydenwurffilta. Pleydenwurffin tavoin Wolgemut omaksui flaamilaistaiteen lievästi karheasävyisenä mutta maneerista vapaana. Vuonna 1473 hän sai haltuunsa Pleydenwurffilta jääneen työpajan. Pajassa tehtiin paljon alttarikaappeja, joista yksi on vuosina 1476–1479 tehty Zwickaun Marian kirkon pääalttari sekä n. 2000 puupiirrosta H. Schedelin teokseen Schatzbehalter (1493). Wolgemutin oppilaisiin kuului mm. Albrecht Dürer. Zwickaun Marian kirkon pääalttarin ja Schatzbehalterin kuvituksen ohella Wolgemutin päätöihin kuuluu hänen yhdessä Pleydenwurffin kanssa tekemänsä kuvitus teokseen Schatzbehalter.
Michael Wolf

| Michael Wolf |
| --- | --- |

Henkilötiedot
Syntynyt: 24. tammikuuta 1981 Ehenbichl, Itävalta
Kansalaisuus:   Saksa
Jääkiekkoilija
Pelipaikka:  oikea laitahyökkääjä
Maila:  oikea
Pituus:  178 cm
Paino:  75 kg
Seura
Seura:  EHC München
Sarja:  DEL
Pelinumero:  13
Pelaajaura
Pääsarjaura:  2005–
Aik. seurat:  EV Füssen (3-div/4-div) SC Bietigheim-Bissingen (2-div) Moskitos Essen (2-div) Iserlohn Roosters (DEL)
Michael Wolf (s. 24. tammikuuta 1981 Ehenbichl, Itävalta) on saksalainen jääkiekkoilija. Hän pelaa hyökkääjänä DEL-liigan EHC Münchenissä ja on edustanut Saksan jääkiekkomaajoukkuetta yli 150 kertaa.
Wolf on pelannut jääkiekkoa Saksan jokaisella sarjatasolla. Kaudeksi 2005–2006 hän teki sopimuksen DEL-liigan Iserlohn Roostersin kanssa. Tulokaskaudellaan hänet valittiin vuoden tulokkaaksi ja sarjan tähdistöotteluun. 2007–2008 Wolf voitti DEL-liigan maalipörssin ja palkittiin sarjan arvokkaimpana pelaajana, parhaana laitahyökkääjänä ja parhaana kotimaisena pelaajana.
Miguel Cardona

| Miguel Cardona |
| --- | --- |

Yhdysvaltain 12. opetusministeri
 2. maaliskuuta 2021 –  
Presidentti:  Joe Biden
Edeltäjä:  Betsy DeVos
Henkilötiedot
Syntynyt: 11. heinäkuuta 1975 (ikä 49) Meriden, Connecticut, Yhdysvallat
Ammatti:  opettaja
Puoliso:  Marissa Pérez (vih. 2002)
Lapset:  2
Tiedot
Puolue:  demokraatit
Koulutus:  kasvatustieteen tohtori
Tutkinnot:  Connecticutin yliopisto
Miguel Angel Cardona (s. 11. heinäkuuta 1975 Meriden, Connecticut) on yhdysvaltalainen opettaja ja demokraattipuoluetta edustava poliitikko, jonka Joe Biden nimitti Yhdysvaltain opetusministeriksi virkakautensa alussa 2021.
Cardona on puertoricolaissyntyisten vanhempien lapsi, joka oppi englantia vasta koulussa. Hän on toiminut opettajana ja rehtorina, ja sopii näin Bidenin tavoitteeseen palkata opetusministeriksi henkilö, jolla on kokemusta käytännön opetustyöstä.
Aiheesta muualla

Kuvia tai muita tiedostoja aiheesta Miguel Cardona Wikimedia Commonsissa
Michael Wolff

Michael Wolff
Michael Wolff on yhdysvaltalainen kolumnisti ja tietokirjailija. Hän on toiminut New York Magazine ja Vanity Fair -lehtien mediakolumnistina ja kirjoittanut kirjoja, esimerkiksi Rupert Murdochin elämäkerran ja Donald Trumpin valtaannousua ja ensimmäistä virkavuotta esittelevän kirjan Fire and Fury.
Wolffin media-aiheinen kolumni ilmestyi New Yorkissa joka viikko vuodesta 1998 vuoteen 2004, jolloin hän siirtyi Vanity Fairiin. Hän ei ollut kriitikko eikä reportteri vaan keskittyi media-alan vallanpitäjien henkilökuviin. Hän on saanut National Magazine Awardin 2002 ja 2004.
Kohukirjan Fire and Fury ilmestyessä tammikuussa 2018 Wolff oli 64-vuotias. Hän kertoi kirjan perustuvan yli 200 haastatteluun puolentoista vuoden aikana. Osa kirjaan haastatelluista henkilöistä on syyttänyt häntä vääristelystä ja vaitiolovelvollisuuden rikkomisesta, toisaalta Wolffin tarjoamille päivällisille osallistunut vieras on vahvistanut kirjassa raportoituja keskusteluja.
Babylonin riippuvat puutarhat

1800-luvun kuvitus Babylonin riippuvista puutarhoista.
Babylonin riippuvat puutarhat (tunnetaan myös nimellä Semiramiin riippuvat puutarhat) on yksi antiikin maailman seitsemästä ihmeestä. Ne rakensi oletetusti Uus-Babylonian kuningas Nebukadressar II vuoden 600 eaa. paikkeilla.
Tarinan mukaan Nebukadressar II rakennutti puutarhat, jotta hänen vuoristoisesta Meediasta kotoisin oleva vaimonsa Amyitis tuntisi olonsa kotoisammaksi. Antiikin lähteistä kuitenkin vain Josephus mainitsee Nebukadressarin puutarhojen rakentajaksi, mutta lähteiden tiedot ovat monilta osin ristiriitaisia.
Riippuvista puutarhoista ei ole jäänyt arkeologisia todisteita, ja historiantutkijat epäilevät niiden olemassaoloa. On mahdollista, että ne sijaitsivat Ninivessä, josta on löytynyt akveduktien jäänteitä. Brittiläinen tutkija Stephanie Dalley on esittänyt, että puutarhat rakennutti Assyrian kuningas Sanherib.
Aiheesta muualla

Wikimedia Commonsissa on kuvia tai muita tiedostoja aiheesta .
Paalumäki, Heli: Kuviteltu ihme? – Babylonin riippuvat puutarhat (Alkuperäinen julk. Turun yliopiston historian laitoksen julkaisuja 48. Turku 1999.) users.utu.fi. Arkistoitu 3.4.2012. Viitattu 8.10.2016.
Aspelund

Aspelund on muun muassa seuraavien henkilöiden sukunimi:
Ami Aspelund (s. 1953), suomalainen laulaja
Carl Edvard Aspelund (1816–1902), suomalainen kirkkoherra ja päätoimittaja
Helge Aspelund (1897–1975), suomalainen kemisti
Monica Aspelund (s. 1946), suomalainen laulaja
Ulla Aspelund-Ingman (s. 1944), suomalainen muotoilija ja huonekalusuunnittelija
Viktor Maximilian Aspelund (1842–1912), suomalainen jalkaväenkenraali
| --- | --- |
: Tällä täsmennyssivulla luetellaan henkilöitä, joilla on sama sukunimi.
Antti Pennanen (valmentaja)

| Antti Pennanen> Henkilötiedot |
| --- | --- |
Syntynyt: 5. helmikuuta 1979 (ikä 45) Hyvinkää, Suomi
Kansalaisuus:   Suomi
Jääkiekkoilija
Lempinimi:  Pendo
Pelipaikka:  hyökkääjä
Maila:  vasen
Pituus:  183 cm
Paino:  94 kg
Pelaajaura
Pääsarjaura:  1999–2000
Seurat:  HPK (SML) Ahmat (Mestis)
Antti Johan Ensio Pennanen (s. 5. helmikuuta 1979 Hyvinkää) on suomalainen jääkiekkovalmentaja. Pennanen valmensi SM-liigajoukkue Tampereen Ilvestä vuoden 2024 kevääseen ja sen jälkeen Suomen jääkiekkomaajoukkuetta päävalmentajana 2+1-vuotisella sopimuksella.
Pelaajaura

Pennanen aloitti jääkiekon Hyvinkään Ahmoissa, mutta siirtyi jo juniori-iässä Hämeenlinnan Pallokerhoon. Hän pelasi siellä viimeisellä A-juniorikaudellaan 1999–2000 myös viisi SM-liigaottelua ilman tehopisteitä.
Kaudeksi 2000–2001 Pennanen palasi kasvattajaseuraansa Ahmoihin pelaamaan Mestistä. Kausi jäi hänen ainoaksi kokonaisekseen miesten sarjoissa ja hän lopetti uransa kevääseen 2001.
Valmentajaura

Pennanen toimi vuodet 2007–2009 HPK:n B-nuorten päävalmentajana. Hän valmensi joukkueen SM-hopeaan sekä keväällä 2008 että 2009. Vuodet 2009–2011 Pennanen toimi HPK:n A-nuorten päävalmentajana. Hänet palkittiin kauden 2010–2011 A-nuorten SM-liigan vuoden valmentajana Hannu Aravirta -palkinnolla.
Toukokuussa 2011 Pennanen liittyi Helsingin IFK:n SM-liigajoukkueen Petri Matikaisen johtamaan valmennustiimiin. Kaudella 2012–2013 hän jatkoi apuvalmentajan roolissa Pasi Sormuselle. Pennasen SM-liigakausi alkoi HIFK:n päävalmentajana, sillä Sormunen joutui kahdeksan ensimmäisen ottelun ajaksi toimitsijakieltoon 1. syyskuuta 2012 Jokereita vastaan pelatun European Trophy -ottelun selkkauksien vuoksi. Tammikuussa 2013 sekä Sormunen että Pennanen lopulta erotettiin HIFK:n valmennuksesta, jossa heidät korvasivat Raimo Summanen ja Joonas Tanska.
Kaudeksi 2013–2014 Pennanen siirtyi kaksivuotisella sopimuksella Kalevan Pallon apuvalmentajaksi Jari Laukkasen johtamaan valmennustiimiin. Joulukuussa 2013 hän kuitenkin siirtyi kevääseen 2016 asti kestävällä sopimuksella Mestis-joukkue Mikkelin Jukureiden päävalmentajaksi. Pennanen johdatti joukkueen Mestis-hopeaan keväällä 2014. Kaudella 2014–2015 hän johdatti Jukurit sekä Mestiksen runkosarjan voittoon että Mestis-mestaruuteen.
Kaudella 2015–2016 Pennanen toimi Jukureiden päävalmentajan tehtävien ohella myös Suomen alle 20-vuotiaiden maajoukkueen apuvalmentajana Jukka Jalosen johtamassa valmennustiimissä. Hän voitti vuoden 2016 MM-kilpailuista maailmanmestaruuden. Marraskuussa 2015 Pennanen nimettiin HPK:n päävalmentajaksi kolmivuotisella sopimuksella kaudelle 2016–2017.
Antti Pennanen aloitti Suomen nuorten jääkiekkomaajoukkueen päävalmentajana toukokuussa 2020 huhtikuulle 2022 kestävällä sopimuksella.
Talvella 2022 Pennanen teki valmentajasopimuksen Jokerit Hockey Club Oy:n kanssa. Se ei kuitenkaan osallistu KHL:ään kaudella 2022–2023.
Pennanen siirtyi Jouko Myrrän tilalle Ilveksen päävalmentajaksi lokakuussa 2022 kevääseen 2025 ulottuvalla sopimuksella.
Saavutukset

Suomen mestaruus HPK:n päävalmentajana 2019.
Mestiksen mestaruus Jukurien päävalmentajana 2015 ja 2016.
Maailmanmestaruus Suomen maajoukkueen apuvalmentajana 2019.
Nuorten maailmanmestaruus, Suomen nuorten maajoukkueen apuvalmentajana 2016.
Nuorten mm-kilpailujen pronssia, Suomen nuorten maajoukkueen päävalmentajana 2021.
Kalevi Numminen -palkinto 2019
Valmennusura > Päävalmentaja

2007–2009: HPK U18 (B-nuorten SM-sarja)
2009–2011: HPK U20 (A-nuorten SM-liiga)
2014–2016: Jukurit (Mestis)
2016–2020: HPK (SM-liiga)
2020–2022: Suomen nuorten jääkiekkomaajoukkue
2022–2024: Ilves (SM-liiga)
2024–: Suomen jääkiekkomaajoukkue
Valmennusura > Apuvalmentaja

2011–2013: HIFK (SM-liiga)
2013–2014: KalPa (SM-liiga)
2015–2016: Suomen nuorten jääkiekkomaajoukkue
2018–2020: Suomen jääkiekkomaajoukkue
Babəkin piirikunta

Babəkin piiri Azerbaidžanin kartalla.
Babəkin piirikunta (azer. Babək rayonu, ven. Бабе́кский райо́н, Babekski raion) on paikallishallintoalue Azerbaidžaniin kuuluvassa Nahitševanin autonomisessa tasavallassa. Vuonna 1978 perustetun piirin pinta-ala on 902 neliökilometriä. Asukkaita on 63 700 henkeä (vuonna 2010).
Babəkin piiri sijaitsee Nahitševanin keskiosassa. Se rajoittuu pohjoisessa Armeniaan, koillisessa Şahbuzin ja idässä Culfan piireihin, etelässä Iraniin ja lännessä Kəngərlin piiriin. Babəkin piirin keskellä sijaitsee erillinen Nahitševanin kaupunkialue. Etelärajalla virtaa Araksjoki.
Piirin keskus on Babəkin taajama. Kuntia on yhteensä 40 ja kyliä 39.
Piirin kautta kulkevat Nahitševanista länteen, pohjoiseen ja itään johtavat maantiet sekä Ordubadin ja Şərurin välinen rautatie. Seudun talous perustuu suolan, kivennäisvesien ja rakennustarvikkeiden tuotantoon sekä maatalouteen, joka on erikoistunut viljan, viinirypäleiden, hedelmien ja sokerijuurikkaan viljelyyn sekä karjanhoitoon.
Historiallisia nähtävyyksiä ovat Kültəpən muinaiset asuinpaikat, Çalxanqalan pronssikautinen linnoitus sekä maalaiskylien moskeijat. Paikallislehtenä ilmestyy Şərqin səhəri (”Idän aamu”).
Aiheesta muualla

Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Autovuokraamo

Vuokra-auton palautuspaikkaan opastava liikennemerkki Yhdysvalloissa.
Avis-ketjun vuokraamo Englannin Basingstokessa 2008.
Autovuokraamo on liike, josta voi vuokrata moottoriajoneuvon tilapäiseen käyttötarpeeseen. Valtaosa autovuokraamoista vuokraa henkilöautoja ja kevyitä pakettiautoja, jotkin myös moottoripyöriä ja skoottereita ja raskaampia ajoneuvoja. Autovuokraamoiden asiakkaat tarvitsevat ajoneuvoja tyypillisesti muutamasta tunnista muutamaan viikkoon. Tätä pidempiaikaiset autonkäyttösopimukset ovat yleensä leasingsopimuksia, ja vaihtoehdoiksi on tullut monenlaisia uusia vuokrausmuotoja kuten minileasing, vertaisvuokraus ja yhteiskäyttöautot.
Autovuokraamojen henkilöautojen tärkeintä asiakaskuntaa ovat arkipäivisin liikematkustajat, viikonloppuisin ja loma-aikoina yksityishenkilöt ja seurueet. Autovuokraamot välittävät myös eri autoliikkeiden ja vakuutusyhtiöiden asiakkaille sijaisautoja huollon tai korjauksen ajaksi. Pakettiautoja tarvitaan suurten tavaroiden ja tavaramäärien kuljetukseen, esimerkiksi asuntomuuttoihin. Matkailuautojen ja muiden erikoisajoneuvojen vuokraajat ovat yleensä siihen erikoistuneita pienyrityksiä.
Autovuokraamojen palvelupisteitä on eniten lentoasemilla, rautatieasemilla, matkustajasatamissa ja suurissa hotelleissa, ja autojen ennakkovarauksia välittävät myös monet matkatoimistot ja matkavaraussivustot. Auton vuokraamiseen tarvitaan voimassa oleva ajokortti sekä maksu- ja takuuvälineeksi luottokortti, kalleimmissa automalleissa jopa kaksi luottokorttia. Vuokrahinnan lisäksi saatavana on eritasoisia vakuutuksia erilaisine omavastuumäärineen.
Vuonna 2022 autonvuokrauksen maailmanmarkkinoita hallitsi 65 prosentin osuudella viisi jättiyritystä: Enterprise Holdings, Avis Budget Group, Hertz, Volkswagen Groupin omistama Europcar ja saksalainen Sixt. Alan suurimman Enterprisen osuus maailman autonvuokrauksesta oli 27 prosenttia, ketjuina Enterprise, National ja Alamo.
Suurten kansainvälisten autovuokraamoketjujen lisäksi on eri puolilla maailmaa pieniä yksityisiä autovuokraamoja, joiden hintataso saattaa olla halvempi mutta toisaalta ajokalusto iäkkäämpää ja suurpiirteisemmin ylläpidettyä.
Autonvuokrauksen maailmanlaajuinen liikevaihto vuonna 2022 oli 116 miljardia Yhdysvaltain dollaria. Tästä Pohjois-Amerikan osuus oli 37,5 prosenttia. Autovuokraamoiden menestys riippuu kulloisestakin liikematkailun ja turismin määrästä: esimerkiksi 2020-luvun alun koronavuodet vähensivät tilapäisesti autonvuokrausta muiden matkailupalvelujen tavoin.
Autonvuokraus Suomessa

Suuret autovuokraamot kuuluvat Suomessakin kansainvälisiin ketjuihin. Suomessa toimivia tai aiemmin toimineita ketjuja ovat muun muassa Alamo, Avis, Budget, Enterprise, Europcar, Hertz, Inter-Rent, National, Scandia Rent ja Sixt. Monet ketjut toimivat etenkin Suomen kaltaisilla pienillä markkina-alueilla franchising-periaatteella: esimerkiksi Hertz-ketjun franchise-antajayritys Suomessa on First Rent A Car Finland Oy, ja sillä oli vuonna 2024 kuusi suomalaista Hertz-tunnuksin toimivaa franchiseyrittäjää. Heillä oli Suomessa yhteensä 40 toimintayksikköä, minkä lisäksi antajayrityksellä 30. Jo 1940-luvulla perustettu, yli sadan toimipisteen Scandia Rent oli vuosikymmeniä täysin suomalaisomisteinen franchise-ketju, kunnes vuonna 2024 sen osti Hedin Mobility Groupiin kuuluva ruotsalaisvuokraamo Mabi.
Aiheesta muualla

Autonvuokraajan muistilista - ymmärrä mistä maksat, Kuningaskuluttaja, Yle 2014.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Car rental
Käännös suomeksi
Massive Entertainment

| Massive Entertainment |
| --- | --- |

Perustettu:  1997
Kotipaikka:  Malmö, Ruotsi
Tuotteet:  videopelit
Henkilöstö:  750+ (2023)
Emoyhtiö:  Ubisoft
Kotisivu:  www.massive.se
Infobox OKVirheellinen NIMI-arvo: 
Massive Entertainment AB on ruotsalainen pelitalo, joka perustettiin itsenäisenä studiona vuonna 1997.
Yritys on ollut vuodesta 2008 Ubisoftin omistuksessa. Studio sijaitsee Malmössä ja työllistää yli 750 henkilöä.
Pelit

| Vuosi | Nimi | Alusta(t)  |
| --- | --- | --- |
| 2000 | Ground Control | Microsoft Windows |
| 2000 | Ground Control: Dark Conspiracy | Microsoft Windows |
| 2004 | Ground Control II: Operation Exodus | Microsoft Windows |
| 2007 | World in Conflict | Microsoft Windows |
| 2009 | World in Conflict: Soviet Assault | Microsoft Windows |
| 2014 | Just Dance Now | Android, iOS, Tizen, tvOS |
| 2016 | Tom Clancy’s The Division | Microsoft Windows, PlayStation 4, Xbox One |
| 2019 | Tom Clancy’s The Division 2 | Microsoft Windows, PlayStation 4, Stadia, Xbox One |
| 2023 | Avatar: Frontiers of Pandora | Microsoft Windows, PlayStation 5, Xbox Series X/S, Amazon Luna |
| 2024 | Star Wars Outlaws | Microsoft Windows, PlayStation 5, Xbox Series X/S |
Aiheesta muualla

Viralliset verkkosivut (englanniksi)
Aspelin

Aspelin voi tarkoittaa:
Arthur Aspelin (1868–1949), suomalainen kansanedustaja, everstiluutnantti
Bruno Aspelin (1870–1941), suomalainen säveltäjä ja taiteilija
Eliel Aspelin-Haapkylä (1847–1917), suomalainen professori, valtioneuvos ja kulttuurintutkija, J. R. Aspelinin veli
Gunnar Aspelin (1898–1977), ruotsalainen filosofi
Gunnar Aspelin, suomalainen arkkitehti
Gustaf Aspelin (1868–1949), varatuomari ja kansanedustaja
Heino Aspelin (1882–1957), suomalainen pilapiirtäjä
Henrik Emanuel Aspelin (1854–1906), suomalainen opettaja, historioitsija ja toimittaja
Johan Reinhold Aspelin (J. R. Aspelin, 1842–1915), ensimmäinen valtionarkeologin arvonimen haltija
Kati Aspelin (1914–1975), suomalainen näyttelijä
Kyllikki Aspelin-Ignatius (1877–1951), suomalainen kirjallisuuden kääntäjä
Magnus Aspelin (s. 1890), suomalainen jääkäri ja agronomi
Olga Aspelin (1846–1910), suomalainen kirjallisuuden kääntäjä
Simon Aspelin (s. 1974), ruotsalainen tennispelaaja
Waldemar Aspelin (1854–1923), suomalainen arkkitehti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Arianne Zucker

Arianne Zucker vuonna 2008.
Arianne Bethene Zucker (s. 3. kesäkuuta 1974 Northridge, Kalifornia, Yhdysvallat) on yhdysvaltalainen näyttelijä ja malli, joka tunnetaan parhaiten Nicole Walkerin roolista saippuasarjassa Päivien viemää.
Nuoruus

Zucker syntyi Northridgessä, Kaliforniassa, mutta kasvoi Chatsworthissa, Kaliforniassa. Hänen äitinsä Barbara on kemisti ja isänsä Barry putkimies. Hänellä on myös isoveli Todd.
Ura

Zucker alkoi tehdä mallintöitä 16-vuotiaana. Hän valmistui Chatsworth High Schoolista vuonna 1992 ja alkoi opiskella näyttelemistä Pierce Collegessa. Ensimmäisen televisioroolinsa hän sai vuonna 1998, sarjasta Päivien viemää Nicole Walkerina.
Yksityiselämä

Arianne Zucker on ollut vuodesta 2002 naimisissa näyttelijäkollegansa Kyle Lowderin kanssa. Pariskunnan esikoistytär syntyi 7. joulukuuta 2009.
Aiheesta muualla

Arianne Zuckerin kotisivut
Arianne Zucker Internet Movie Databasessa. (englanniksi)
Miikka Lindholm

| Miikka Lindholm> Henkilötiedot |
| --- | --- |
Syntynyt: 21. kesäkuuta 1980 (ikä 44) Espoo, Suomi
Kansalaisuus:   Suomi
Jääkiekkoilija
Pelipaikka:  laitahyökkääjä
Maila:  oikea
Pituus:  174 cm
Paino:  85 kg
Seura
Seura:  KJT
Sarja:  II-Divisioona
Pelinumero:  19
Pelaajaura
Pääsarjaura:  1998–
Aik. seurat:  Blues, SM-liiga KJT, I-divisioona Bemidji State Beavers, CHA K-Vantaa, Mestis SV Caldaro, Serie A2/B1 Haukat, Mestis Lausanne HC, Nationalliga B KooKoo, Mestis Mikkelin Jukurit, Mestis  HC Keski-Uusimaa, Mestis
Miikka Lindholm (s. 21. kesäkuuta 1980 Espoo) on suomalainen jääkiekkoilija. Lindholm on nopea pelaaja. Hän tekee yleensä suurimman osan maaleistaan läpiajoista. Herrasmiespelaajana tunnettu Lindholm ottaa vain muutaman jäähyn kaudessa.
Ura > Juniorivuodet

Lindholm pelasi juniorivuotensa Keravan Shakersissa ja kuului joukkueensa parhaimmistoon Heikki Löfmanin kanssa. Lindholm pelasi viimeisen Shakers -kautensa aikana myös 16-vuotiaiden maajoukkueessa kaksi ikäluokan kolmesta turnauksesta ja teki kuudessa ottelussaan viisi maalia. Shakersin hyvää menestystä ihmeteltiin ja Helsingin suurseurat ottivat Shakersin lupaukset junioreihinsa. Lindholm siirtyi HIFK:n B-junioreihin, mutta kun peli ei alkanut kulkemaan helsinkiläisseurassa, koitti siirto Kiekko-Espooseen. Vaikeasta kaudesta huolimatta Lindholm pääsi näyttämään taitojaan nuorten maajoukkueessa neljän pelin verran. Seuraavalla kaudella hän kuuluikin jo Kiekko-Espoon A-nuorien avainpelaajiin ja pääsi mukaan alle 18-vuotiaiden EM-kisoihin Ruotsiin. Lindolm oli hopeaa saavuttaneen Leijona-miehistön avainpelaajia. Hän jatkoi myös kauden 1998–1999 Bluesiksi muuttuneen espoolaisseuran A-junioreissa ja pääsi useaan otteeseen nuorten maajoukkueen mukaan. Lindholm pelasi myös Bluesin liigajoukkueessa kahden ottelun ajan.
Ura > Miesten peleihin

Lindholm aloitti uransa miesten sarjoissa kaudella 1999–2000 KJT:ssä I-divisioonassa. Hyvillä peliesityksillään hän pelasi itselleen paikan joulukuun alle 20-vuotiaiden MM-kisoihin.
Kaudeksi 2000–2001 Lindholmille avautui rapakon takaa mahdollisuus pelata ja opiskella. Hän pelasi yhdessä vanhan aisaparinsa Heikki Löfmanin kanssa CHA-sarjassa Minnesotassa. Seuraavat kaksi kautta Lindholm pelasi KJT:ssä ja kauden 2003–2004 Kiekko-Vantaassa. Kauden 2004–2005 alku ei sujunut Vantaalla odotetusti ja mies siirtyi loppukaudeksi Italiaan.
Kesällä 2005 Lindholm oli Pelicansissa try-outilla, mutta Pitsiturnauksessa annetut näytöt eivät riittäneet ja hän aloitti kauden 2005–2006 Järvenpään Haukoissa. Lindholm siirtyi kuitenkin loppukaudesta Sveitsiin. Kaksi seuraavaa kautta Lindholm pelasi KooKoossa, mutta loukkaantumiset sotkivat hänen kautensa. Kauden 2008–2009 Lindholm hyökkäsi Mikkelin Jukureissa kuten myös kaksi seuraavaa kautta. Kaudeksi 2011–2012 hän siirtyi Suomi-sarjan HC Keski-Uusimaahan.